Usmernenie KM 1/2016

**Zrušenie stretnutia z dôvodu nariadenia opatrenia RÚVZ .**

Na základe možných nedorozumení pri výklade RS – čl. VI, odst. 7, písmeno e) – požiadavka na zmenu termínu stretnutia z dôvodu zvýšeného počtu chorých hráčov v družstve a pri výklade predmetného §6, odst.3, písmena e) zákona 355/2007 Z.z.

**vydáva KM SsFZ nasledovné usmernenie:**

**Výpis z príslušných noriem**

**Rozpis súťaže SsFZ**

VI. Termínová listina, vyžrebovanie súťaží, hracie časy, hracie dni a začiatky stretnutí

7. Zásady pre schvaľovanie zmien hracích dní, začiatkov a miest MFS

e) Ak FK požiada o **zmenu v deň zasadnutia riadiacej komisie (spravidla štvrtok) a po dni zasadnutia riadiacej komisie, v týždni pred MFS**, riadiaca komisia schváli zmenu len v prípade zdravotných dôvodov v súlade so **znením § 6 ods. 3 písm. e) zákona č. 355/2007 Z. z. o ochrane, podpore a rozvoji verejného zdravia.**

**Zákon 355/2007 Z.z. O ochrane a podpore a rozvoji zdravia**

§ 6 Regionálne úrady verejného zdravotníctva

(3) Regionálny úrad verejného zdravotníctva :

e) **nariaďuje opatrenia**  na predchádzanie ochoreniam podľa § 12 a opatrenia pri ohrození verejného zdravia podľa § 48 ods. 4 v rámci svojej územnej pôsobnosti,

§ 12 Opatrenia na predchádzanie ochoreniam (1) Opatrenia na predchádzanie ochoreniam sú:........

OHROZENIA VEREJNÉHO ZDRAVIA § 48

(4) Úrad verejného zdravotníctva alebo regionálny úrad verejného zdravotníctva pri ohrození verejného zdravia, ak v odseku 5 nie je ustanovené inak, **nariaďuje opatrenia**, ktorými sú:

...uvedeného by sa mohli týkať opatrenia.....

c**) zákaz alebo obmedzenie styku časti obyvateľstva s ostatným obyvateľstvom** pri hromadnom výskyte závažného ochorenia,

d) **zákaz alebo obmedzenie hromadných podujatí**,

e**) zákaz** alebo obmedzenie **prevádzky zariadení**, v ktorých dochádza k zhromažďovaniu osôb,

**Záver:**

**Komisia mládeže schváli zmenu termínu len v prípade, že jej NARIADI OPATRENÍM príslušný ÚVZ zákaz hromadného podujatia.**

Písomné potvrdenie lekára o zvýšenej chorobnosti hráčov, následné potvrdenie potvrdenia lekára, resp. potvrdenie, konštatovanie chorobnosti v družstve, konštatovanie možného nárastu chorobnosti v družstve, konštatovanie vírusového ochorenia v družstve nie je **nariadenie opatrenia**.

V Banskej Bystrici J. Majsniar, predseda KM SsFZ